**Kritéria prijatia žiakov do Súkromnej praktickej školy, Do Stošky 8,
010 04 Žilina**

Riaditeľka Súkromnej praktickej školy v Žiline v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, podľa § 101 zákona, ďalej vyhlášky č. 322/2008 Z. z. Ministerstva školstva SR o špeciálnych školách, podľa § 8 určila, pre prijatie uchádzačov do Súkromnej praktickej školy nasledovné kritéria:

* do Súkromnej praktickej školy sa prijímajú žiaci s  mentálnym postihnutím,

s mentálnym postihnutím v kombinácií s iným zdravotným postihnutím,

s autizmom, alebo s ďalšími pervazívnymi vývinovými poruchami s mentálnym postihnutím, ktorí ukončili špeciálnu základnú školu, základnú školu pre žiakov s autizmom, alebo povinnú školskú dochádzku a ich stupeň postihnutia im neumožňuje zvládnuť prípravu v odbornom učilišti,

* do Súkromnej praktickej školy možno prijať žiakov, ktorí neboli úspešní na prijímacom pohovore do odborného učilišťa (rozhodnutie o neprijatí do odborného učilišťa doloží zákonný zástupca žiaka),
* do Súkromnej praktickej školy sa prijímajú aj iné fyzické osoby s mentálnym postihnutím alebo dospelí občania s mentálnym postihnutím v kombinácií s iným zdravotným postihnutím, s autizmom, alebo s ďalšími pervazívnymi vývinovými poruchami s mentálnym postihnutím, ktorí dovŕšili vek 18 rokov a neboli vzdelávaní v odbornom učilišti, alebo v praktickej škole.

K prijatiu žiaka do Súkromnej praktickej školy je potrebné doložiť:

* tlačivo Prihláška žiaka (žiačky) do odborného učilišťa alebo praktickej školy, ktorého spôsob doručenia sa dohodne telefonicky. (Vyjadrenie triedneho učiteľa aj vyjadrenie lekára o spôsobilosti žiaka vzdelávať sa v praktickej škole, sa pre nový školský rok nevyžadujú ihneď pri podaní prihlášky. Všetky spomínané informácie rodič/zákonný zástupca žiaka dostane v telefonickom rozhovore),
* psychologické a špeciálno-pedagogické vyšetrenie žiaka, ktoré sa môže na žiadosť rodičov uskutočniť aj v našom zariadení alebo v inom školskom zariadení CŠPP (spôsob a termín doručenia, prípadne jeho uskutočnenia sa dohodne opäť telefonicky),
* rodný list, občianský preukaz, preukaz zdravotnej poisťovne, preukaz ZŤP a iné (kópie vieme urobiť v škole ihneď).

Do Súkromnej praktickej školy budú prijatí žiaci na základe absolvovania telefonického rozhovoru zákonného zástupcu žiaka s riaditeľkou školy na tel. číslach (sú uvedené nižšie). Každé osobné stretnutie sa uskutoční za prísnych protiepidemiologických opatrení (rúška, dezinfekcia, rúk). To či žiak vyhovel a spĺňa požadované kritéria prijatia do Súkromnej praktickej školy bude zákonnému zástupcovi oznámené po preštudovaní osobnej dokumentácie a skompletizovaní všetkých potrebných dokumentov žiaka telefonicky riaditeľkou školy najneskôr **do 14. 8. 2020.**

 Kontakty:

 www. rca-za.sk – časť Súkromná praktická škola

 e-mail - praktickaskolaza@gmail.com,

 telefónne čísla: **+421 907 631 692**, **+421 905 635 206**

V Žiline 20.04. 2020 Mgr. Veronika Hrošová

 riaditeľka školy